recursal/SuperWikiNEXT-32B huggingface dataset:
**சோடியாக் கொலைகாரன்** (Zodiac Killer), என்பவன் 1960 களின்  இறுதியிலிருந்து 1970 களின் தொடக்கம் வரை வட கலிஃபோர்னியா மாகாணத்தில் தொடர் கொலைகளை செய்தவன். கொலைகாரனின் அடையாளம் தெரியவில்லை. 1968 திசம்பர் மற்றும் 1969 அக்டோபருக்கு இடைபட்டக் காலத்தில் பெனிசியா, வால்லோஜோ, ஏரி பெர்ரிஸ்சா, சான் பிரான்சிஸ்கோ ஆகிய இடங்களால் இவனால் பாதிக்கப்புக்குள்ளாகி கொல்லப்பட்டனர். இவனால் 16 முதல் 29 வயதுக்கு உட்பட்ட நான்கு ஆண்களும் மூன்று பெண்களும் குறி வைக்கப்பட்டனர். கொலையாளி தந்திரமாகவும் மறைமுகமாகவும் குற்றத்தை உறுதி செய்யும் கடிதங்களை வரிசையாக உள்ளூர் பத்திரிக்கைக்கு அனுப்பி, சோடியாக் (zodiac) என்னும் பெயரைத் தன் அடையாளமாக்கினான். அந்தக் கடிதங்களில் நான்கு குறிப்புகளை (புதிர்) அனுப்பி இருந்தான். அவற்றில் ஒன்றுக்கு மட்டுமே சரியாகத் தீர்வுக் காணப்பட்டது என்பது குறிப்பிடத்தக்கது.

சட்ட அமலாக்க மற்றும் தன்னார்வ ஆய்வாளர்கள் சந்தேக நபர்களின் பெயர்களை குறித்தனர், ஆனால் உறுதியான ஆதாரங்கள் இல்லை. சான் பிரான்சிஸ்கோ காவல்துறை (SFPD) 2004 இல் இவ்வழக்கை "செயலற்றது" (inactive) என்று குறிப்பிட்டது, ஆனால் 2007 மார்சில் இந்த கோப்பு மீண்டும் திறக்கப்பட்டது. மேலும் இந்த வழக்கானது வால்லோஜோ நகரம், நாபா கவுண்டி, சோலனோ கவுண்டி ஆகிய இடங்களிலும் மீண்டும் திறக்கப்பட்டது. கலிஃபோர்னியா துறை நீதிபதி 1969 முதல் இந்த படுகொலைகள் வழக்குகள் குறித்த ஆவணங்களை பராமரித்துவருகிறது.

மேற்கோள்கள்
-----------

1. ↑  "Zodiac Letters". Zodiackiller.com. ஆகத்து 9, 2011 அன்று பார்க்கப்பட்டது.
2. ↑  SFPD News Release, March 2007
3. ↑  "Zodiac: The killer who will not die". ஆகத்து 24, 2011 அன்று மூலம் பரணிடப்பட்டது.
4. ↑  Napa PD Website, Vallejo PD Website and "Tipline," Solano County Sheriff's Office
5. ↑  California Department of Justice Website
**சோடியம் மூவெத்தில்போரோ ஐதரைடு** *(Sodium triethylborohydride)* என்பது NaBH(C2H5)3. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிம போரான் சேர்மம் நிறமற்றதாகவும், காற்றில் தீப்பற்றும் திண்மமாகவும் காணப்படுகிறது. இலித்தியம் மூவெத்தில்போரோ ஐதரைடு (LiBH(C2H5)3) போல டெட்ரா ஐதரோ பியூரான் கரைசல் என்ற பெயரில் விற்கப்படாமல், சோடியம் மூவெத்தில்போரோ ஐதரைடு தொலுயீன் கரைசலில் வைக்கப்பட்டு வர்த்தக ரீதியாக விற்கப்படுகிறது. பொதுவாக உலோக ஆலைடுகளை ஐதரைடுகளாக மாற்றும் செயல்முறையில், ஒருபடித்தான வினையூக்க வினையை குறைத்துச் செயலூக்கம் நிகழ்த்த இதைப் பயன்படுத்துகிறார்கள். சூடான சோடியம் ஐதரைடின் தொலுயீன் நீர்மக்குழம்புடன் மூவெத்தில்போரேன் சேர்த்து சூடாக்குவதால் சோடியம் மூவெத்தில்போரோ ஐதரைடு உருவாகிறது. டிரைமெத்தில்போரோ ஐதரைடு படிவரிசையில், கட்டமைப்பு அடிப்படையில் டிரையெத்தில்போரோ ஐதரைடுடன் ஒத்திருப்பதாக நம்பப்படும் இச்சேர்மம் தொலுயீன் கரைசலில் நான்குபகுதி கட்டமைப்பை ஏற்றுள்ளது .

மேற்கோள்கள்
-----------

1. ↑  Binger, P.; Köster, R. "Sodium triethylhydroborate, sodium tetraethylborate, and sodium triethyl-1-propynylborate", Inorg. Synth. 1974, 15, 136-141. எஆசு:10.1002/9780470132463.ch31
2. ↑  Bell, N. A.; Coates, G. E.; Heslop, J. A. "Sodium hydridotrimethylboronate and its ether solvate. Study of hydridotrialkylboronates as reagents for the preparation of beryllium hydrides", J. Organomet. Chem. 1987, volume 329, 287-291. எஆசு:10.1016/0022-328X(87)80062-1.

.
**சோண்டேகொப்பா** (*Sondekoppa*) என்பது இந்தியாவின் கர்நாடகா மாநிலத்தில் உள்ள பெங்களூரில் இருந்து 30 கிமீ தொலைவில் உள்ள சிற்றூர் ஆகும். கெம்பேகவுடா ஆட்சியின் போது பின்னிபேட்டை சோண்டேகொப்பாவின் நுழைவாயில் என்று அழைக்கப்பட்டது. கிராமத்தின் மக்கள் தொகை சுமார் 15000 ஆகும்.

கோயில்கள்
---------

இந்த ஊரில் மூன்று கோயில்கள் உள்ளன. அதில் இரண்டு சிவன் கோயில்கள் பல நூற்றாண்டுகள் பழமையானவை. அவை காசி விசுவநாதர் கோயில் மற்றும் சந்திரமௌலீசுவரர் கோயில் ஆகும். அடுத்து சுமார் 25 ஆண்டுகள் பழமையான விஷ்ணு கோயில் உள்ளது. இந்த கிராமத்தில் சென்னகேசவர் கோயில் உள்ளது. இது தெப்போற்சவாவுக்கு பெயர் பெற்றது.[] ஜாத்ரே எனப்படும் தேர்த் திருவிழா இந்த கிராமத்தில் பிரபலமானது. அது 7 நாட்கள் பூசை மற்றும் பிற செயல்பாடுகளைக் கொண்டுள்ளது.[] ஒரு சிவன் கோயில் சுமார் 800 ஆண்டுகள் பழமையானது மற்றும் கோயிலுக்கு எதிரே ஒரு ஏரி உள்ளது. அண்மையில் கிராமவாசிகளால் தர்மஸ்தல அறக்கட்டளையின் உதவியுடன் கோயில் புதுப்பிக்கப்பட்டது[*எப்போது?*] கார்த்திகை மாத, மகா சிவராத்திரி மற்றும் அனைத்து முக்கிய பண்டிகைகளின் போதும் சிறப்பு வழிபாடு நடத்தபடுகிறது.[]

கல்வி
-----

கிராமத்தில் தொடக்க மற்றும் உயர் தொடக்கப்பள்ளிகள் உள்ளன. தொடக்கப்பள்ளியில் சுமார் 500 மாணவர்களும், உயர் தொடக்கப்பள்ளியில் சுமார் 300 மாணவர்களும் பயில்கின்றனர். தனியார் உயர்நிலைப் பள்ளியும், அரசு தொடக்கப் பள்ளியும் உள்ளது.

பொருளாதாரம்
-----------

இந்த ஊரில் 70% மக்கள் வேளாண்மையை நம்பியே வாழ்கின்றனர். அவர்கள் கேழ்வரகு, நெல் மற்றும் பல்வேறு வகையான பருப்புகளை பயிரிடுகின்றனர். ஏராளமான மக்களுக்கு வாழ்வாதாரத்தை வழங்கும் பால் சேகரிப்பு மையம் இங்கு உள்ளது.

தடுப்பு மையம்
-------------

கர்நாடக தடுப்பு மையம் ஒன்று சொண்டேகொப்பாவில் கட்டப்பட்டு வருகிறது. இது 2020 சனவரி முதல் நாள் முதல் செயல்படத் திட்டமிடப்பட்டுள்ளது   மையத்தைச் சுற்றி 10 அடி உயர சுவர் முள்வேலிகளுடன் அமைக்கபட்டுள்ளன. மேலும் வளாகத்தின் இரண்டு மூலைகளிலும் கண்காணிப்பு கோபுரங்கள் இருக்கும்.

மேற்கோள்கள்
-----------

1. ↑  Shankar, B. V. Shiva (7 December 2019). "Karnataka's first detention centre for illegal immigrants to open in January". *The Times of India*.. பார்த்த நாள்: 11 May 2020.
2. ↑  "After Assam, Karnataka Setting Up Detention Centre to Hold 'Declared Foreigners'". *The Wire*. 3 July 2019.. பார்த்த நாள்: 11 May 2020.
3. ↑  "NRC in Karnataka? Inside the detention centre for illegal immigrants 40 km from Bengaluru". *thenewsminute.com*. 4 October 2019.. பார்த்த நாள்: 11 May 2020.
**பிளாட்டினம் பெண்டாபுளோரைடு** *(Platinum pentafluoride)* என்பது PtF5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிவப்பு நிறத்தில் காணப்படும் இத்திண்மம் அரிதாகவே ஆராயப்படுகிறது என்றாலும் பிளாட்டினம் மற்றும் புளோரின் தனிமங்கள் சேர்ந்த பிளாட்டினத்தின் இரும புளோரைடுகளில் ஒன்று என்ற வகையில் முக்கியத்துவம் பெறுகிறது. தண்ணீரில் இச்சேர்மம் நீராற்பகுப்பு அடைகிறது. 

பிளாட்டினம் டைகுளோரைடை 350 பாகை செல்சியசு வெப்பநிலையில் புளோரினேற்றம் செய்து நீல் பார்ட்லெட்டு முதன்முதலில் பிளாட்டினம் பெண்டாபுளோரைடு தயாரித்தார். இதற்குக் குறைவான வெப்பநிலை எனில் பிளாட்டினம் டெட்ராபுளோரைடுதான் உருவாகும். 

ருத்தேனியம் பெண்டாபுளோரைடின் கட்டமைப்பைப் போன்று நாற்படி அதாவது நான்கு ஒருமங்கள் இணைந்த கட்டமைப்பை பிளாட்டினம் பெண்டாபுளோரைடும் பெற்றுள்ளது. ஒவ்வொரு ஒருமத்திலும் பிளாட்டினம் இரண்டு புளோரைடு ஈந்தணைவி பாலங்களுடன் எண்முக மூலக்கூற்று வடிவம் கொண்டுள்ளது

மேற்கோள்கள்
-----------

1. ↑  Bartlett, N.; Lohmann, D. H. "Two New Fluorides of Platinum" Proceedings of the Chemical Society, London 1960, pp. 14-15.
***பிளிக்கா*** (*Flicka*) 2006-ல் வெளிவந்த பிரித்தானிய-அமெரிக்கத் திரைப்படம். இதனை இயக்கியவர் ‘மைக்கேல் மேயர்’.

கதைச் சுருக்கம்
---------------

‘கேட்டி’ ஒரு பதின்வயதுப் பெண்.அவளுக்கு படிப்பில் நாட்டமில்லை. தனது தகப்பனாரின் குதிரைப்பண்ணையை நிர்வகிக்க வேண்டும் என்பதே அவள் கனவு. அவள் விருப்பத்திற்கு மாறாக அவளது தந்தை ராப்,கேட்டியை ‘உண்டு உறைவிடப்பள்ளியில்’ சேர்க்கிறார். பள்ளித் தேர்வில் ஒன்றும் எழுதாமல் வெற்றுத் தாளை கொடுத்து விட்டு கோடை விடுமுறைக்கு வீட்டுக்கு வருகிறாள். பெற்றோரும், சகோதரன் ஹாவர்டும் கேட்டியை வரவேற்று கொண்டாடுகிறார்கள்.

கேட்டி தந்தைக்கு தெரியாமல் பண்ணையில் இருக்கும் குதிரைகளுடன் நேரத்தை செலவிடுகிறாள். பண்ணைக்கு புதிதாக வந்த ஒரு முரட்டுக்குதிரையை யாராலும் அடக்க முடியவில்லை. அந்த முரட்டுக்குதிரையை இரவு நேரங்களில் யாருக்கும் தெரியாமல் அடக்கி பழக்கி தன்வயப்படுத்துகிறாள். அதற்கு ‘பிளிக்கா’ என பெயரிட்டு பாசத்துடன் பழகுகிறாள்.. ஆரம்பத்தில் முரட்டுதனமாக எதிர்த்தாலும், கேட்டியின் அன்பைப் புரிந்துகொண்டு "பிளிக்கா’ நெருக்கமாகிறது.

கேட்டி தேர்வில் ஒன்றும் எழுதாமல் வெளியேறியதை பள்ளி நிர்வாகம் ராப்பிற்கு தெரிவிக்கிறது. ராப் ‘கேட்டியை’ கண்டிக்கிறார். கேட்டியின் தாயாரும் சகோதரனும் கேட்டிக்கு ஆதரவு அளிக்கிறார்கள். ஹாவர்ட் கேட்டியிடம் தான் கல்வி கற்க ஆசைப்படுவதாக தெரிவிக்கிறான்.

அச்சமயத்தில் பிளிக்காவை விற்க திட்டமிடுகிறார் ராப். கேட்டியும், ஹாவர்டும் பிளிக்காவை விற்க எதிர்ப்பு தெரிவிக்கிறார்கள். ஆனால் ராப் பிள்ளைகளின் விருப்பத்தை நிறைவேற்றினாரா?

பிள்ளைகளின் விருப்பத்தை அறிந்தும் தனது ஆணாதிக்க போக்கினால் தந்தை ராப் எடுக்கும் நடவடிக்கைகளின் பின் விளைவுகளை விரிவாக பேசுகிறது. ‘பிளிக்கா’ திரைப்படம்.

மேற்கோள்கள்
-----------

1. ↑  "'Flicka': Now It's About a Girl, But This Is One Tough Girl". washingtonpost.com. 20-10-2006. 9-04-2017 அன்று பார்க்கப்பட்டது. Check date values in: `|accessdate=, |date=` (உதவி)
**பெரண்டி கோயில்** *(Berendi Kovil or Berendi Temple)* என்பது இலங்கை, மேல் மாகாணத்தில், அவிசாவளை நகரிலிருந்து கிட்டத்தட்ட 3 கி.மீ. தொலைவில் தலுதுவ எனும் கிராமத்தில் இடிபாடுகளுடன் காணப்படும் 500 ஆண்டுகள் பழமையான ஒரு இந்து கோயிலாகும்  இந்தக் கோயில் சீதாவக்கை அரசு நிலவிய காலத்தில், சீதாவக்கை ஆற்றின் அருகாமையில் முதலாம் இராஜசிங்கன் மன்னனால் கட்டுவிக்கப்பட்டது என "அசிரிமத் சீதாவக்க" எனும் சிங்கள நூல் கூறுகிறது. அத்துடன் இக்கோயில் இலங்கையின் தொல்லியல் ஆய்வுகளுக்கு உட்பட்ட ஒரு தொல்லியல் களமுமாக விளங்குகிறது. இலங்கையின் வரலாற்றாசிரியரும் தொல்பொருள் ஆய்வாளருமான கா. இந்திரபாலா அவர்கள் இலங்கையில் பௌத்தம் வேரூண்டியப் போதும் சிங்களவரிடம் சைவ சமயச் செல்வாக்கும் காணப்பட்டன என்றும், பதினாராம் நூற்றாண்டில் அது உச்சநிலையில் அரச அரண்மனை வரை செல்வாக்குடன் காணப்பட்டது என்றும், அதன் பின்னனியிலேயே சீதாவக்கை அரசின் மன்னனான முதலாம் இராஜசிங்கன் தனது பாரம்பரிய சமயமான பௌத்தத்தை விட்டு சைவ சமயத்தை தழுவியதுடன், ஒரு அழகிய கோயிலை கட்ட ஆடம்பித்தான் என்றும், அது கட்டுமாணப் பணி நிறைவுறாத நிலையில், பெரண்டி கோயில் எனும் பெயரில் காணப்படுகிறது என்றும் தனது ஆதி இலங்கையில் இந்துமதம் எனும் நூலில் குறிப்பிட்டுள்ளார். அத்துடன் இக்கோயில் விஜயநகரக் கட்டிடக்கலையின் பாணியைச் சேர்ந்தது என்பதையும் குறிப்பிட்டுள்ளார்.

வரலாறு
------

சீதாவக்கை அரசு எனும் அரசை மாயாதுன்னை எனும் மன்னனின் ஆட்சி நிலவிய காலத்தில், மன்னனின் மகனான முதலாம் இராஜசிங்கன் தனது தந்தையைக் கொன்று அரியணையேறினான். அதன் பாவத்தில் இருந்து விடுபடும் நோக்கில் சைவ சமயத்தை தழுவியதுடன், அரிட்டகி பெருமாள் எனும் குருக்களின் ஆலோசனைக்கிணங்க சைவக் கடவுளாகிய சிவனின் ஒரு வடிவமான வைரவர் கோயில் ஒன்றை இருந்து கி.பி. 1582இல் கட்டுவித்தான். பின்னர் சீதாவக்கை அரசு போத்துகீசரின் ஆளுகைக்கு உட்பட்ட வேளையில் இக்கோயில் பலமுறை தாக்குதலுக்கு உள்ளாகியது என்பது தொல்பொருள் ஆய்வாளர் எச். சி. பி. பெல் என்பவரின் கருத்தாகும்.

பெரெண்டி காரணப் பெயர்
---------------------

வைரவரை சிங்களவர் "பைரவயா" அல்லது "பைரவ தெய்யா" என அழைக்கும் வழக்கு உள்ளது. என்றாலும் "பெரண்டி" என்பதற்கான சிங்கள விளக்கமோ, பெயர் காரணமோ சரியாக அறியப்படவில்லை. இருப்பினும் "பைரவயா" எனும் பெயரே காலப்போக்கில் மருவி "பெரண்டி" என திரிபடைந்திருக்கலாம் எனும் ஒரு கூற்று உள்ளது. தமிழில் கோயில் எனும் சொல் பேச்சு வழக்கில் கோவில் என்றும் அழைக்கப்படுவது வழமை; அவ்வழமைக்கு அமைவாகவே "பெர்ண்டி கோவில்" என்பதில் வரும் "கோவில்" எனும் பெயர் சிங்களவரிடமும் நிலைத்துள்ளது.

அமைவிடம்
--------

கொழும்பில் இருந்து அட்டன், நுவரெலியா செல்லும் வழியில் கிட்டத்தட்ட 60 கி.மீ. தொலைவில், அவிசாவளை நகரில் இருந்து பிரிந்து தலுதுவ எனும் ஊருக்குச் செல்லும் பாதையில் 3 கி.மீ. தொலைவில் இக்கோயில் இடிபாடுகளுடன் காணப்படுகிறது.

சான்றுகோள்கள்
-------------

1. ↑
2. ↑  BERENDI KOVIL & SITAWAKA RIVER, AVISSAWELA
3. ↑  ஆதி இலங்கையில் இந்துமதம் *நூல்)*
4. ↑  "පෘතුගීසීන් විසින් කිහිප අවස්ථාවකදීම මෙය විනාශ කරන ලදී. අද ඇත්තේ 1595 දී පුරාවිද්‍යා කොමසාරිස්ව සිටි එච්. සී. පී. බෙල්". 2010-08-09 அன்று மூலம் பரணிடப்பட்டது. 2012-10-27 அன்று பார்க்கப்பட்டது.
5. ↑
6. ↑

வெளியிணைப்புகள்
---------------

* தமிழர் பாரம்பரியம்கூறும் 500 ஆண்டுகள் பழைமையான தொல்லியல் தலம்
* Berendi Kovil **படங்களுடன்**
* வீரகேசரியின் ஆய்வு **காணொளி**
**ரூச்** ரொரன்ரோவின் வட கிழக்குப் பகுதியில், முன்னைய இசுகார்பரோ நகரத்தில் அமைந்திருக்கும் ஓர் ஊர் ஆகும். கனடாவிலேயே ஒரு நகரத்துக்கு அண்மையில் இருக்கும் மிகப் பெரிய பூங்காவான ரூச் பூங்கா இங்கேயே உள்ளது. இயற்கை அழகு மிகு காடுகளும், ஆறுகளும், கடற்கரையும் அமைந்துள்ள இந்த ஊரில் பெரும்பாலும் குடிவரவாளர்கள் வசிக்கின்றனர். இதில் குறிப்பாக தமிழர்கள் பெரும் தொகையில் வசிக்கின்றனர். இங்கு அதிகம் பேசப்படும் இரண்டாம் மொழியாக தமிழ் உள்ளது.

இருப்பிடமும் புவியியலும்
------------------------

ரூச் வடக்கே இசுடீல் அவனியூ கிழக்கு வீதி எல்லையாக உள்ளது. கிழக்கே பிக்கரிங் நகர கோடு மற்றும் ரூச் ஆறு உள்ளது. தெற்கே போர்ட் யூனியன் வீதி, கிங்சுடன் வீதி, கைவே 401 உள்ளது. மேற்கே மோர்னிங்சைட் அவனியூ, ஃபிஞ் அவினியூ கிழக்கு மற்றும் மார்க்கம் வீதிகள் உள்ளன.

வரலாறு
------

மக்கள் விபரவியல்
----------------

அரச நிர்வாகம்
-------------

பொருளாதாரம்
-----------

கல்வி
-----

போக்குவரத்து
------------

குற்றச் செயல்களும் பாதுகாப்பும்
-------------------------------

இவற்றையும் பார்க்க
------------------

* ரூச் பூங்கா
* ஐலேண்ட் கிரீக்
* ரொறன்ரோ விலங்குக் காட்சிச்சாலை
* University of Toronto Scarborough
* Centennial College

மேற்கோள்கள்
-----------

1. ↑  2006 புள்ளிவிபரம்

வெளி இணைப்புகள்
---------------

* City of Toronto - Rouge Neighbourhood Profile
**ரூதர்போர்டு சிதறல்** (*Rutherford scattering*) என்பது மின்னூட்டம் பெற்ற துகள்கள் இடையே கூலூம் இடைவினை மூலம் நடைபெறும் ஒரு மீள்தன்மையுடைய சிதறல் ஆகும். இது ஏனெசட் ரூதர்போர்டால் (Ernest Rutherford) 1911 ஆம் ஆண்டு விளக்கப்பட்ட ஒரு இயற்பியல் நிகழ்வு ஆகும். மேலும் இது கிரக அமைப்பு போன்ற ரூதர்போர்டு அணுமாதிரி மற்றும் போர் அணு மாதிரி ஆகியவற்றின் உருவாக்கத்திற்கும் வழி வகுத்தது. ரூதர்போர்டு சிதறல் முதலில் **கூலூம் சிதறல்** எனக் குறிப்பிடப்பட்டது, ஏனெனில் இது மின்னூட்டத் துகள்களுக்கிடையேயான நிலை மின் விசையைச் (கூலூம் விசை) சார்ந்துள்ளது. ஆல்பா துகள்களைத் தங்கத்தின் அணுக்கருவின் மீது மோதுவதால் உருவாகும் ரூதர்போர்டு சிதறல் மீள் தன்மையுடைய சிதறலுக்கு ஒரு எடுத்துக்காட்டாகும், ஏனெனில் மோதலுக்கு முன்னும் பின்னும் ஆல்பா துகள்களின் ஆற்றலும் திசைவேகமும் மாறாமல் உள்ளன.

மேற்கோள்கள்
-----------

1. ↑  E. Rutherford , "The Scattering of α and β rays by Matter and the Structure of the Atom",Philos. Mag. vol 6, ppioi.21, 1911

வெளி இணைப்புகள்
---------------

* E. Rutherford, *The Scattering of α and β Particles by Matter and the Structure of the Atom*, Philosophical Magazine. Series 6, vol. **21**. May 1911
**அசோக சுந்தரி** என்பாள், பத்மபுராணத்தில் சிவபெருமான் பார்வதி தம்பதியரின் மகளாக வருணிக்கப்படுகின்றாள். இவள் நகுசன் என்பவரை மணந்ததாகவும், "யயாதி" என்பானின் தாய் என்றும் அப்புராணத்தில் மேலும் சொல்லப்பட்டுள்ளார்.

பெயர்
-----

தனக்கோர் பெண் குழந்தை இல்லையே என்ற உமையவளின் சோகத்தை நீக்கிய அழகி (சுந்தரி) என்பதால் அவளுக்கு "அசோக சுந்தரி" என்ற பெயர் உருவானது.

தொன்மக் கதை
-----------

அசுரர்களை அழிக்க சிவபெருமானும் பார்வதி மைந்தர்களும் கைலாயம் விட்டு அகன்ற பின்னர் உமையவளின் தனிமை மற்றும் சோகத்தை நீக்கிய அழகி (சுந்தரி) என்பதால் அவளுக்கு "அசோக சுந்தரி" என்ற பெயர் உருவானது
குழந்தை பெற்று எடு‌க்க முடியாத படி பார்வதி தேவி க்கு சாபம் இருந்ததால், கற்பக மரம் கோரியதைத் தரக்கூடியது என அறிந்து, பார்வதி அதை வேண்டி அசோகசுந்தரியைப் பெற்றதாகவும், அவள் சந்திர வம்சத்து நகுசனை மணப்பாளென்று அன்னை ஆசியளித்தாளென்றும் சொல்லப்படுகிறது. பின் குந்தன் எனும் அசுரன் அவளைக் கவர முயன்றதாகவும், அவ்வசுரனை நகுசன் அழிப்பானெனச் சபித்து, அசோக சுந்தரி மீண்டு வந்ததாகவும், பின் அவ்வாறே நகுசன் அவனை அழித்ததாகவும் அக்கதை, பத்ம புராணத்தில் தொடர்கின்றது. இந்த நகுசனே சிறிதுகாலம் இந்திரப் பதவியில் அமர்ந்திருந்தான்.சிவபெருமானே அவளை நகுச மன்னனுக்கு மணமுடித்து தந்தார்.

சிவன் மகள்
----------

அசோக சுந்தரியை அன்றி, தென்னக நம்பிக்கைகள், காளிதேவியை சிவன் மகளாகச் சொல்கின்றன. அப்பர் சுவாமிகளும் (பொ.பி. 7ஆம் நூற்றாண்டு), நம்பியாண்டார் நம்பிகளும் (பொ.பி. 11ஆம் நூற்றாண்டு) பாடிய பாடல்கள் 11ஆம் நூற்றாண்டு வரை கூட, காளி தேவி, சிவன்மகளாகவே கருதப்பட்டிருக்கின்றாள் என்பதற்குச் சான்றாகின்றன. கேரளத்தில் இன்றும் காளியை சிவபுத்திரியாகக் காணும் மரபு தொடர்கின்றது.

ஆதாரங்களும் மேற்கோள்களும்
-------------------------

1. ↑   பத்ம புராணம் பகுதி-1
2. 1 2  Gaṅgā Rām Garg (1992). *Encyclopaedia of the Hindu World Vol. 3*. Concept Publishing Company. பக். 712. பன்னாட்டுத் தரப்புத்தக எண்:978-81-7022-376-4. .
3. ↑  Vettam Mani (1975). *Puranic Encyclopaedia: a Comprehensive Dictionary with Special Reference to the Epic and Puranic Literature*. Motilal Banarsidass Publishers. பக். 62, 515–6. பன்னாட்டுத் தரப்புத்தக எண்:978-0-8426-0822-0. .
4. ↑  George M. Williams (27 March 2008). *Handbook of Hindu Mythology*. Oxford University Press. பக். 217–8, 230. பன்னாட்டுத் தரப்புத்தக எண்:978-0-19-5332-61-2. .
5. ↑  "பேய்த்தொழிலாட்டியைப் பெற்று உகந்தீர்!" திருமுறை 4:96:4
6. ↑  "உன் தங்கை பேயை ஊர்தியாகக் கொண்டவள்" (திருமுறை 11:31:4)
7. ↑  "வீரணக்குடியில் கோயில் கொண்டவளுக்கும் தேன்வழியும் மாலை அணிந்த குமரனுக்கும் நீ மூத்தவன்" (திருமுறை 11:31:14)
**அசோகன் பிராகிருதம்** (**Ashokan Prakrit** or **Aśokan Prākṛta**) மத்தியகால இந்திய-ஆரிய மொழியின் வட்டார வழக்காகும். கிமு 268 முதல் கிமு 232 வரையிலான அசோகர் கல்வெட்டுக்களில் பிராமி எழுத்தில், பொதுமக்கள் மொழியான பிராகிருத மொழியில் கல்வெட்டுகள் நிறுவப்பட்டது.
கௌதம புத்தர் அருளிய அறநெறிகள், பௌத்த தத்துவங்கள், குறிப்பாக தர்மம் மற்றும் அகிம்சை நெறிகள், தெற்காசியா முழுவதிலும் உள்ள பௌத்த நினைவுச் சின்ன தூபிகள் மற்றும் பாறைகளில் உள்ள கல்வெட்டுகளில் பிராகிருத மொழியில் செதுக்கப்பட்டுள்ளது.

அசோகர் காலத்து பிராகிருத மொழியின் பேச்சுவழக்குகள் ஆரம்பகால மத்திய-இந்தோ-ஆரிய மொழியின் உள்ளூர் வடிவங்களை பிரதிபலித்தன.:50

அசோகன் பிரகிருதம், பழைய இந்தோ-ஆரிய மொழிக்கு மிகவும் பழமையான ஆதி இந்தோ-ஆரியன் மொழிக்கு மிகவும் வேறுபட்ட வேத காலத்து சமஸ்கிருத மொழியுடன் நெருங்கிய தொடர்புடையது.

பரத கண்டத்தின் வடமேற்குப் பகுதியில் அசோகர் கல்வெட்டுகளில், அசோகன் பிராகிருதம் மொழியில், பிராமி எழுத்துமுறை மற்றும் கரோஷ்டி எழுத்துமுறை கல்வெட்டுகள் சான்றாக உள்ளது.

வகைப்பாடு
---------

மாசிகா எனும் மொழியியல் அறிஞர், அசோகன் பிராகிருதத்தை ஆரம்பகால மத்திய-இந்தோ-ஆரிய மொழியாக வகைப்படுத்தியுள்ளார். இது இந்தோ-ஆரிய மொழியின் வரலாற்று வளர்ச்சியில் பழைய இந்தோ-ஆரிய மொழிக்குப் பிறகு ஆரம்ப கட்டத்தைக் குறிக்கிறது. பாளி மற்றும் ஆரம்பகால சமணர்களின் அர்த்தமகாதி மொழி இந்த கட்டத்தை பிரதிநிதித்துவப்படுத்துகின்றன.:52

மேற்கோள்கள்
-----------

1. 1 2  Thomas Oberlies. "Aśokan Prakrit and Pali". in George Cardona. *The Indo-Aryan Languages*. பக். 179–224.
2. 1 2  Colin Masica (1993). *The Indo-Aryan Languages*. Cambridge University Press. பன்னாட்டுத் தரப்புத்தக எண்:978-0-521-29944-2. .

| * பா
* உ
* தொ
பண்டை மற்றும் நடு இந்தோ-ஆரிய மொழிகள் |
| --- |
| பண்டை | 
* சமசுகிருதம்
	+ வேத சமசுகிருதம்
	+ செஞ் சமசுகிருதம்
* மித்தானி மற்சுவடு

 |
| நடு | 

|  |  |
| --- | --- |
| முற்காலம் | 
* அசோகர் பிராகிருதம்
* பாளி
* முற்கால அர்த்தமாகதி

 |
| நடுக்காலம் (பிராகிருதம்) | 
* பௌத்தக் கலப்புச் சமசுகிருதம்
* நாடகப் பிராகிருத மொழிகள்
	+ அர்த்தமாகதி
	+ மாகதி
	+ மகாராட்டிரி
	+ சௌரசேனி
* காந்தாரி
* பைசாசி
* எலு

 |
| பிற்காலம் (அபபிரம்சை) | 
* அபகத்தம்
* அபபிரம்சை
* காமரூபி

 |

 |
| முதனிலை மொழிகள் | 
* முதனிலை-இந்தோ-ஈரானியன்
* முதனிலை-இந்தோ-ஆரியன்

 |
| மேலும் பார்க்க | 
* இந்தோ-ஈரானிய மொழிகள்
* தற்கால இந்தோ-ஆரிய மொழிகள்

 |
அசோகரின் தில்லி தூண்கள் is located in South Asiaதில்லி**தில்லி**Gujarra**Gujarra**சரு மருசரு மருஉதயகோலம்**உதயகோலம்**நித்தூர்**நித்தூர்**'''மஸ்கி''''''மஸ்கி'''SiddapurSiddapurபிரம்மகிரிபிரம்மகிரிJatinga**Jatinga**Pakilgundu**Pakilgundu**Rajula Mandagiri**Rajula Mandagiri**Yerragudi**Yerragudi**'''சாசாராம்''''''சாசாராம்'''Rupnath**Rupnath**பைரத்****பைரத்****அலகாபாத்****அலகாபாத்******அக்ரௌரா**அக்ரௌரா**பராபர்****பராபர்**தட்சசீலம்(அரமேயம்)**தட்சசீலம்**  
**(அரமேயம்)**லக்மான்(அரமேயம்)**லக்மான்**  
**(அரமேயம்)**மஸ்கிகவிமத்-பால்கிகுண்டுJatinga/Rameshwara**மஸ்கி**  
கவிமத்-பால்கிகுண்டு  
**Jatinga/Rameshwara**Rajula/MandagiriBrahmagiri UdegolamSiddapurNittur**Rajula/Mandagiri**  
**Brahmagiri**  
 **Udegolam**  
**Siddapur**  
**Nittur**அக்ரௌரா சாசாராம்அக்ரௌரா  
 சாசாராம்காந்தாரம்காந்தாரம்  
காந்தாரம்காந்தாரம்YerragudiYerragudiகிர்நார்கிர்நார்தௌலிதௌலிகல்சிகல்சிநள சோப்ராநள சோப்ராஜௌகுடாஜௌகுடாசபாஷ் கார்கிசபாஷ் கார்கிமன்செராமன்செராசன்னதிசன்னதிசாரநாத்சாரநாத்சாஞ்சிசாஞ்சிலும்பினிநிகாலி சாகர்லும்பினி  
நிகாலி சாகர்  
நிகாலி சாகர்நிகாலி சாகர்நந்தன்காட்நந்தன்காட்கௌசாம்பிகௌசாம்பிதோப்ராதோப்ராமீரட்மீரட் ஆராராஜ்ஆராராஜ்ஆராராஜ்ஆராராஜ்ராம்பூர்வாராம்பூர்வாஐ கனௌம்ஐ கனௌம்  
பாடலிபுத்திரம்பாடலிபுத்திரம்உஜ்ஜைன்*உஜ்ஜைன்*class=notpageimage| சிறு பாறைக் கல்வெட்டுக்கள்  
 பிற சிறு பாறைக் கல்வெட்டுகள்  
 பெரும் பாறைக் கல்வெட்டுக்கள்  
 சிறு தூண் கல்வெட்டுக்கள்   
 பெரிய தூண் கல்வெட்டுக்கள்  
 *தலைநகரங்கள்*
**அசோகரின் தில்லி தூண்கள்**, என்பது அசோகர் தனது ஆட்சிக் காலத்தில் கிமு 3-ஆம் நூற்றாண்டில் கல்வெட்டுக் குறிப்புகள் கொண்ட ஏழு பெருந்தூண்களை நிறுவினார். அவற்றுள் அலகாபாத், மீரட் மற்றும் தோப்ரா கலான் பகுதிகளில் நிறுவிய மூன்று பெருந் தூண்களான அலகாபாத் தூண், மீரட் தூண் மற்றும் தோப்ரா கலான் தூண் ஆகிய தூண்களை தில்லி சுல்தான் *பெரேஸ் ஷா துக்ளக்* ஆட்சியின் போது (1351 – 1388) தில்லிக்கு நகர்த்தப்பட்டு, நிறுவப்பட்டது.

இதனையும் காண்க
--------------

* அலகாபாத் தூண்,
* அசோகரின் மீரட் தூண்
* அசோகரின் தோப்ரா கலான் கல்வெட்டு
* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்

மேற்கோள்கள்
-----------

1. ↑  Rural Housing Report for Financial year 2012-2013
**சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்** ஒரு வள்ளல்.   

பார்ப்பனக் குடியில் பிறந்தவன்.   

சோழநாட்டில் வாழ்ந்தவன்.  

இவன் காலத்தில் சோழநாட்டை ஆண்டவன் சோழன் குளமுற்றத்துத் துஞ்சிய கிள்ளிவளவன்.   

ஆவூர் மூலங்கிழார் இந்தக் கிள்ளிவளவன், இந்த விண்ணத்தாயன் ஆகிய இருவரையும் பாடியுள்ளார்.  

மற்றும் 

நன்மாறன் (பாண்டியன் இலவந்திகைப்பள்ளித் துஞ்சிய நன்மாறன்)
சாத்தன் (பாண்டியன் கீரஞ்சாத்தன்)
ஆதி (மல்லி கிழான் காரியாதி)
ஆகியோரும் இப் புலவரால் பாடப்பட்ட சமகாலத்தவர்.

பூச்சாற்றூர்
சோழநாட்டில் காவிரி ஆற்றிலிருந்து பிரியும் முடிகொண்டான் ஆற்றின் கரையில் உள்ள ஊர் பூச்சாற்றூர். - டாக்டர் உ.வே.சாமிநாதையர் குறிப்பு
கவுணியன்
கவுள் = கன்னத்தின் உட்பகுதி, கடைவாய்
நெடுங்கழுத்துப் பரணர் கழுத்து உறுப்பால் பெயர் பெற்ற புலவர். அதுபோல இந்தப் புலவர் கவுள் உறுப்பால் பெயர் பெற்ற புலவர்.
விண்ணத்தாயன்
பூதத்தனார் என்னும் பெயர் போல விண்ணத்தாயன் என்பதும் ஐம்பூதங்களில் ஒன்றான விண்ணைக் கொண்டு அமைந்த பெயர்.
பூதங்கள் ஐந்து என்று திருக்குறள் குறிப்பிடுகிறது.
நிலம், நீர், தீ, காற்று, ஆகாயம் என்னும் இந்தப் பூதங்கள் ஐந்தும் நமக்கு வெளியிலும், உடலுக்குள்ளும் இருக்கின்றன. இந்த உண்மையை உணர்ந்தவன் பூதத்தன்.

விண்ணத்தாயன் பண்புகள்
---------------------

விண்ணத்தாயனின் முன்னோர்
பார்பனர் எவ்வாறு வாழ்ந்தனர் என்பது இங்குக் காட்டப்படுகிறது.
சிவநெறியாளர்
சிவன் நீண்ட சடைமுடி உடையவன்.
அவன் நன்றாக ஆராய்ந்து பார்க்கப்பட்டவன்.
சிவன் முதுமுதல்வன். முதியவர்களுக்கெல்லான் முதிர்ந்தவன்.
விண்ணத்தாயனின் முன்னோர் சிவபெருமான் வாக்கின் வழியில் நடந்துவந்தவர்.
நான்மறை வழியில் ஒழுகுபவர்
நான்மறை வழியைக் கடைப்பிடித்தவர்கள்.
ஆறு சமயங்களை உணர்ந்தவர்
ஆறு சமய நெறிகளையும் உணர்ந்தவர்கள்.
(ஆறு சமையங்களில் ஒன்று பௌத்தம் ஆகையால் விண்ணத்தாயனின் முன்னோரே புத்தர் காலத்துக்குப் பிந்தியவர்கள் எனத் தெரிகிறது.)
21 துறைகளில் தெளிந்தவர்
சோமவேள்வி 7, அவிர்வேள்வி7, பாகவேள்வி 7, ஆக 21 வேள்வித்துறைகள்.
இப்படிப்பட்ட நெஞ்சுரம் படைத்தவர்களின் வழித்தோன்றலாக வந்த மருகன் இந்த விண்ணத்தாயன்.
விண்ணத்தாயன் தோற்றம்
இடப்பக்கத் தோள்மீது பூணூலுக்கு மேலே ஆண்மானின் தோலைப் போட்டிருப்பான்.
இடப்பக்கத் தோளிலிருந்து வலப்பக்க மருங்குல் வரை தொங்கும்படி பூணூல் அணிந்திருப்பான்.
விண்ணத்தாயனின் துணைவியர்
இவனது துணைத்துணைவியர் அறம் என்னும் வலைக்குள் கட்டுப்பட்டுக் கிடந்து இவன் சொற்படி நடந்துகொள்வர்.
வேள்வி செய்தவன்
நீர் ஓடுவது போல நெய்யை ஊற்றி எண்ணிக்கைக்கு வராத அளவில் பல வேள்விகளை இவன் செய்தான். காட்டிலும், நாட்டிலும், ஈரேழ் இடங்களிலும் வேள்வி செய்தான்.
விருந்தோம்புபவன்
இவனது ஊருக்குச் சென்றால் இவன் அனைவரையும் விருந்தோம்பிப் பாதுகாப்பான்.
ஊர்
விண்ணத்தாயன் காவிரியாற்றுப் படப்பை(படுகை)யில் இருந்த ஊரில் வாழ்ந்தவன்.
குடாஅது பொன்படு நெடுவரை
குடகு நாட்டு மலையைப் பொன்படு நெடுவரை என்றனர். அங்கு மழை பொழிந்தால் காவிரியில் பொன் கொழிக்கும்.
புலவர் வாழ்த்து
இவனிடம் சென்ற புலவர் ஆவூர் மூலங்கிழார் இவன் அளித்த உணவை உண்டும், தின்பண்டங்களைத் தின்றும், ஊர்திகளில் ஏறி உலாவியும் மகிழ்ந்து ஆடிப்பாடிக் களித்திருந்ததாகக் குறிப்பிடுகிறார். தன் ஊருக்குத் திரும்பும்போது மூங்கில் வளரும் இமயமலை போல நிலைத்த புகழுடன் இவன் வாழவேண்டும் என வாழ்த்துகிறார்.

அடிக்குறிப்பு
-------------

1. ↑  திருக்குறள் 271 பூதங்கள் ஐந்தும் அகத்தே நகும்
2. ↑  புறநானூறு 166
சோதிடத் துறையின் பெரும்பகுதி தற்காலத்தில் அறிவியல் அடிப்படையற்றதாகக் கணிக்கப்படுகிறது. எனினும் ஒரு காலத்தில் அறிஞர்கள் அறிந்திருக்க வேண்டிய ஓர் உயர் மதிப்பு மிக்க துறையாகக் கருதப்பட்டு வந்தது. மிகப் பழைய காலத்திலேயே உருவாகி நீண்டகாலமாக வளர்ந்து வந்த இத் துறையும், பிற துறைகளைப் போலவே பல கருத்துருக்களை அடிப்படையாகக் கொண்டுள்ளது. இச் **சோதிடக் கருத்துருக்கள்** இப் பக்கத்தில் பட்டியல் இடப்பட்டுள்ளன. இந்தியாவில் கிறீஸ்துவுக்கு முந்திய காலப்பகுதியிலிருந்தே இது பற்றிய ஆய்வுகள் நிகழ்த்தப்பட்டதுடன் பல நூல்களும் எழுதப்பட்டுள்ளன. தமிழ் நாட்டிலும் சங்க காலத்திலேயே சோதிடக் கருத்துருக்கள் பலவற்றை மக்கள் அறிந்திருந்ததற்கான சான்றுகள் சங்க நூல்களில் காணப்படுகின்றன.

சோதிடக் கருத்துருக்களின் பட்டியல்
---------------------------------

* கோள் (கிரகம்)
* இராசி
* இராசிச்சக்கரம்
* இராசிமானம்
* இலக்கினம்
* நட்சத்திரம்
* பாவம் (வீடு)
* பாவச் சக்கரம்
* கோள்களின் பார்வை (கிரக பார்வை)
* உச்சம்
* நீசம்
* கோள் நிலை (கிரகநிலை)
* மறைவு
* கோள்களின் பலம் (கிரக பலம்)
* அயனாம்சம்
* வக்கிரம்
* தசா
* புத்தி
* கோசாரம்
* வர்க்கம்
* சாதகம்
* சாதகப் பொருத்தம்
* இராகுகாலம்

நவாம்சம்
அஷ்டவர்க்கம் 
கோந்திரம்
திரிகோணம்
அந்தரம்
சூட்சமம்
பிரணம்
நட்சத்திர சாரம்
உப நட்சத்திரம்
**சோட்டோனெரா லாகசு** *(Sotonera Lacus)* என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 76.75° வ மற்றும் 17.49° மே  என்ற அடையாள ஆள்கூறுகளில் தோராயமாக 63 கிலோமீட்டர் நீளம் கொண்டதாக டைடனின் வடதுருவத்தின் மையத்தில் இந்த ஏரி காணப்படுகிறது. டைட்டனின் பெரிய ஏரிகள் யாவும் இதன் வடதுருவ மண்டலத்தில் காணப்படுகின்றன. 

நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள எசுப்பானியாவின் சோட்டோனெரா ஏரியின் நினைவாக டைட்டனின் இந்த ஏரிக்கு சோட்டோனெரா லாகசு என்று 2007 ஆம் ஆண்டு பெயரிடப்பட்டது

* சோட்டோனெராவின் நடு முற்றம்சோட்டோனெராவின் நடு முற்றம்
* சோட்டோனெரா உள்ளிட்ட ஏரிகள்சோட்டோனெரா உள்ளிட்ட ஏரிகள்
* சோட்டோனெராவுடன் டைட்டனின் வடக்கு அரைக்கோளம்சோட்டோனெராவுடன் டைட்டனின் வடக்கு அரைக்கோளம்

.

மேற்கோள்கள்
-----------

1. ↑  Map of the liquid bodies in the north polar region of Titan.
2. ↑  Planetary names
3. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .
***சோதனை விலங்கியல் ஆய்விதழ்*** (*Journal of Experimental Zoology*) என்பது சக மதிப்பாய்வு செய்யப்படும் அறிவியல் ஆய்விதழ் ஆகும். இந்த விலங்கியல் ஆய்விதழானது 1904இல் நிறுவப்பட்டது. 2003ஆம் ஆண்டில், இந்த ஆய்விதழ், ***சோதனை விலங்கியல் ஆய்விதழ் பகுதி A: சுற்றுச்சூழல் மரபியல் மற்றும் உடலியல்*** என வெளிவந்தது. இதன் தற்போதைய தொகுப்பாசிரியர்கள் டேவிட் க்ரூஸ் மற்றும் ராண்டி நெல்சன் ஆகியோராவார். ***சோதனை விலங்கியல் ஆய்விதழ் பகுதி B: மூலக்கூறு மற்றும் மேம்பாட்டுப் பரிணாமம்*** ஆகும். இந்த வெளியீட்டின் தற்போதைய தொகுப்பாசிரியர் எஹாப் அபுஹீஃப் ஆவார். இந்த இரண்டு பகுதிகளும் தற்போது பிளாக்வெல் பதிப்பகம் வெளியிடுகிறது. முதலில், பகுதி Aயின் தற்போதைய தலைப்பு, சுற்றுச்சூழல் மரபியல் மற்றும் உடலியல் என மாறும் வரை (2007), ஒப்பீட்டுப் பரிசோதனை உயிரியல் என்று அழைக்கப்பட்டது. பகுதி B, மூலக்கூறு மற்றும் மேம்பாட்டுப் பரிணாமம் எனப் பெயரிடப்பட்டது.

மேற்கோள்கள்
-----------

1. ↑  "Trove - The Journal of Experimental Zoology". Trove.nla.gov.au. 2011-08-09 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்  *J. Exp. Zool. A*
* அதிகாரப்பூர்வ இணையதளம்  *J. Exp. Zool. B*
**பவளமலை** தென்வடலாக (தெற்கு வடக்கு நீளவாக்கில்) அமைந்துள்ள ஒரு மலைத்தொடர். பச்சைமலைத் தொடரின் கிழக்குமுனையுடன் இது இணைந்து தொடர்கிறது. இணையும் பகுதியில் மூலைக்காடு என்னும் பெயர் பெற்றுள்ளது. இதனை உள்ள ஊர்களில் குறிப்பிடத்தக்கவை செங்காட்டுப்பட்டி, கீரம்பூர், துறையூர் போன்றவை. பவளமலையின் தெற்கு-முனையில் குறிச்சிமலை உள்ளது. பவளமலையின் ஒரு சிறு பகுதி கிழக்கிலும் நீள்கிறது. இப் பகுதிமலையின் பெயர் கணவாய்-மலை. கணவாய்மலையின் வடபால் கணவாய், அம்மாப்பாளையம், லாடாபுரம் முதலான ஊர்கள் உள்ளன. 

பச்சைமலை, பவளமலைப் பகுதிகள் கிழக்குத் தொடர்ச்சி மலையின் பகுதியாகும். பச்சைமலை திருச்சி, சேலம் ஆகிய மாவட்டங்களைப் பிரிக்கும் எல்லைக்கோடு. அதுபோல, பவளமலை இன்றைய பாகுபாட்டில் உள்ள திருச்சி, பெரம்பலூர் ஆகிய மாவட்டங்களைப் பிரிக்கும் எல்லைக்கோடாகும்.

பச்சைமலையின் முகட்டு நிலப்பரப்பில் சின்ன-பழமலை, பெரிய-பழமலை என்னும் ஊர்கள் உள்ளன. இவ்வூர்களில் மலையாளிகள் என்னும் பழங்குடி மக்கள் வாழ்ந்துவருகின்றனர். 

பெரிய-பழமலையில் 'பழமலையான் கோயில்'எனப்படும் காட்டுத்தெய்வக் கோயில் ஒன்று உள்ளது. இதில் 8 அடி உயரம், 12 அடி நீளம் கொண்டதாய் ஒரே கல்லில் செதுக்கப்பட்ட வேங்கை உருவமும் நடப்பட்ட வேல்களும் உள்ளன. 12 அடி நீளம் கொண்ட அளவு காலடிக்கு 16 அடியாகும். அதனால் இதனை அங்குள்ள மக்கள் 'பதினாறடி வேங்கை' என வழங்குகின்றனர்.

இந்தச் செய்திகள் பவளமலையின் பழமையான பெயர் > பவழமலை > பழமலை என்பதை உணர்த்துகின்றன.
**போரசைட்டு** *(Boracite )* என்பது Mg3B7O13Cl என்ற மூலக்கூற்று வாய்பாட்டுடன் கூடிய மக்னீசியம் போரேட் எனப்படும் கனிமப் பொருளாகும். சாய்சதுரப் பட்டைக்கூம்பு வடிவத்துடன் நீலம் கலந்த பச்சை, மஞ்சள் கலந்த வெண்மை, சாம்பல் நிறம், நிறமற்றது போன்ற தோற்றங்களிலும், போலி இணையளவு கனசதுர வடிவம் மற்றும் எண்முக வடிவங்களிலும் காணப்படுகிறது. நிலையற்ற உயர் வெப்பநிலை இணையளவு வடிவம் குளிர்தலின் விளைவாக இத்தகைய நிலைமாற்றம் நிகழ்வதாகக் கருதப்படுகிறது. 

ஊடுறுவல் படிகயிருமைகள் வழக்கத்திற்கு மாறாக, நன்கு உருவான படிகங்கள் போலவும் ஜிப்சம் மற்றும் நீரற்ற கால்சியம் சல்பேட்டு ( அனிதரைட்) படிகங்களில் சிதறிக் கிடக்கும் உட்பொதிகள் போலவும் அசாதரணமாகக் காணப்படுகின்றன. கனிமங்களின் கடினத்தன்மையை அளக்க உதவும் மோவின் அளவுகோல் மதிப்பு 7 முதல் 7.5 எனவும் மற்றும் ஒப்படர்த்தி மதிப்பு 2.9 என்ற மதிப்பையும் கொண்டுள்ளது. மேலும் இதனுடைய ஆல்பா, பீட்டா, காமா நிலை  ஒளிவிலகல் குறிப்பெண்  அளவுகள் nα = 1.658 - 1.662, nβ = 1.662 - 1.667, nγ = 1.668 - 1.673 எனவும் அறியப்பட்டுள்ளது. நீரில் கரையக்கூடியதாகவும் கனிமவியல் பிளவிற்கு மாறாக சங்குருவ இடைவெளியுடனும் இக்கனிமம் அறியப்படுகிறது.

பொதுவாக ஜிப்சம், அனிதரைட் , ஏலைட், சில்வைட், கார்னலைட் கைனைட் மற்றும் இல்கார்டைட் போன்ற கனிமங்களுடன் சேர்ந்த உலர்கனிமத் தொடர்ச்சியாக காணப்படுகிறது. 1789 ஆம் ஆண்டில் செருமனி நாட்டின் கால்பெர்க் மலைகள், உலூன்பெர்க் நகரம், சாக்சோனிக் நகரின் சிலபகுதிகளில் இதனுடைய மாதிரிகள் காணப்பட்டதாக அறியப்படுகிறது. கனிமத்தின் நிறையளவில் போரான் இருப்புவீதம் 19 முதல் 20 சதவீதமாக இருப்பதால் இது போரசைட் என்ற பெயரைப் பெற்றது.

மேற்கோள்கள்
-----------

1. ↑  "Boracite Mineral Data". Webmineral.com. 2011-10-27 அன்று பார்க்கப்பட்டது.
2. ↑  "Boracite Gems". ClassicGems.net. 2011-10-27 அன்று பார்க்கப்பட்டது.
3. ↑  "Boracite mineral information and data". Mindat.org. 2011-10-27 அன்று பார்க்கப்பட்டது.
4. ↑  "Boracite" (PDF). Mineral Data Publishing. 2011-10-27 அன்று பார்க்கப்பட்டது.

* Palache, C. H. Berman, and C. Frondel (1951) *Dana’s system of mineralogy*, 7th edition, v. II, pp.378–381.
Pitcher of *நெப்பந்தஸ் டிஸ்டில்லடொரியா*. **A:** Honey-gland from attractive surface of lid. **B:** Digestive gland from interior of pitcher, in pocket-like depression of epidermis, opening downwards. **C:** Traverse section same.
**தாவரக் குடுவை** (*Pitcher plant*) இது ஊனுண்ணித் தாவர வகையைச் சார்ந்த இனம் ஆகும். இதனுள் பூச்சிகளைக் கவரும் வகையிலான தனிச் சிறப்பான திரவம் ஒன்று சுரக்கிறது. இதன் உள் பகுதியில் சுரக்கும் திரவத்தை உட்கொள்ள செல்லும் பூச்சிகளை இதன் மேல் பகுதியில் காணப்படும் இலையிலான பகுதி மூடிக்கொள்கிறது. இப்போது பூச்சியை இத்தாவரம் உணவாக உட்கொள்கிறது.

பரவல்
-----

இத்தாவரங்கள் கிழக்காசிய நாடுகளில் வளர்கிறது.

குணம்
-----

தன்னை நெருங்கி வரும் பூச்சிகளின் உடல்களை உட்கிரகித்து, மண்ணிலிருந்து பெறப்படும் நைட்ரேட் உணவூட்டத்தைச் சமன் செய்து கொள்ளவே இவ்வகைத் தாவரங்கள் இம்முறையை மேற்கொள்கின்றன.

மேலும் படிக்க
-------------

* Juniper, B.E. R.J. Robins & D.M. Joel (1989). *The Carnivorous Plants*. Academic Press, London.
* Schnell, D. (2003). *Carnivorous Plants of the United States and Canada*. Second Edition. Timber Press, Oregon, U.S.A.

வெளி இணைப்பு
------------

* How does a pitcher plant attract, catch and trap insects
* Carnivorous plants can photosynthesise, so why eat flies?

விக்கிமீடியா பொதுவகத்தில்,  
 ***Pitcher (plant)***   
என்பதின் ஊடகங்கள் உள்ளன.

மேற்கோள்கள்
-----------

1. ↑  Krol, E.; Plancho, B.J.; Adamec, L.; Stolarz, M.; Dziubinska, H.; Trebacz, K (2011). "Quite a few reasons for calling carnivores 'the most wonderful plants in the world". *Annals of Botany* **109** (1): 47–64. doi:10.1093/aob/mcr249.
2. ↑  உலகின் விந்தைத் தாவரங்கள்!﻿டிசம்பர் 14 2016 தி இந்து தமிழ்
யாணையின் மீது போரஸ் மன்னர், 16ஆம் நூற்றாண்டின் ஓவியம்
அலெக்சாண்டரிடம் சரணடையும் மன்னர் போரஸ்
**போரஸ், பர்வதேசுவரர்** அல்லது **புருவேந்தன்,** **புருசோத்தமன்** (**Porus**), பண்டைய இந்தியாவின் பஞ்சாப் பகுதிகளை ஆண்டவர் ஆவார். மாமன்னர் யயாதியின் மகன் புருவின் வழித்தோன்றலான பௌரவ ( பாண்டவ மற்றும் கௌரவர்கள்) அரச மரபினர் ஆவார்.இவருக்கு பிறகு இவரது மகன் மலயகேது அரசரானார். 

ஜீலம் ஆற்றாங்கரையில் ஹைடஸ்பேஸ் என்ற இடத்தில், யானைப்படையையே பார்த்திராத அலெக்ஸாண்டரின் படைகள் முதல் முறையாக போரஸின் யானைப்படையை பார்த்ததில் பிரமித்து பயந்து பின்னோக்கி அடியெடுத்து வைத்தனர். பின்னர் கி.மு.326-ல் நடந்த போரசுக்கு எதிரான போர்களில் வெற்றி கொண்ட அலெக்சாண்டர் போரஸ்சின் வீரத்தை கண்டு வியந்து போரஸிடம் நட்பு பாராட்டி, தான் வென்ற பகுதிகளுக்கு போரஸ் மன்னரையே சத்ரபதியாக நியமித்து கௌரவித்தார்.

ஹைடஸ்பஸ் போர்
-------------

முதன்மைக் கட்டுரை: ஹைடாஸ்பெஸ் யுத்தம்
அலெக்சாண்டர் கி மு 326இல் படகுப்பாலம் அமைத்து சிந்து ஆற்றை கடந்தார். அங்கு தக்சசீலா மன்னரும், போரசின் எதிரியுமான அம்பியை எதிர்கொண்டார். அப்போது ஜீலம் ஆற்றை கடந்து பஞ்சாபின் *ஹைடஸ்பேஸ்* என்ற இடத்தை அடைந்தார். இந்திய மன்னர் போரசின் யானைப்படைகளை எதிர்த்து யாராலும் எதிர்த்து போரிட இயலாது என அலெக்சாண்டரிடம் தெரிவித்தனர். ஆனால் அலெக்சாண்டர் அத்தனை தடைகளையும் மீறி தந்திரமாக மன்னர் போரஸ்சின் யானைப் படைகளை வென்றார்.

இதனையும் காண்க
--------------

* அம்பி, மன்னர்
* ஹைடாஸ்பெஸ் யுத்தம்

மேற்கோள்கள்
-----------

1. ↑  Porus, INDIAN PRINCE
2. ↑

ஆதார நூற்பட்டியல்
-----------------

* Arrian, *The Campaigns of Alexander*, book 5.
* *History of Porus*, Patiala, Dr. Buddha Parkash.
* Lendring, Jona. *Alexander de Grote - De ondergang van het Perzische rijk* (Alexander the Great. The demise of the Persian empire), Amsterdam: Athenaeum - Polak & Van Gennep, 2004. ISBN 90-253-3144-0
* Holt, Frank L. *Alexander the Great and the Mystery of the Elephant Medallions*, California: University of California Press, 2003, 217pgs. ISBN 0-520-24483-4
* History of India: (from the earliest times to the fall of the Mughal Empire), Dr. Ishwari Prashad
* King Porus - A Legend of Old பரணிடப்பட்டது 2016-03-09 at the வந்தவழி இயந்திரம். Michael Madhusudan Dutt. Glorifying poem, describes a legendary victory of Porus over Alexander.

வெளி இணைப்புகள்
---------------

* 

* பொதுவகத்தில் போரஸ் தொடர்பாக ஊடகக் கோப்புகள் உள்ளன.
* Porus at Livius, by Jona Lendering
**எழுந்திரு! விழித்திரு!**என்பது சுவாமி விவேகானந்தர் தெரிவித்த கருத்துகள் சேர்க்கப்பட்டு தொகுப்பாக தமிழில் வெளியான நூல்கள். இத் தொகுப்பு முதலில் அவரது பிறந்தநாள் நூற்றாண்டான 1963 இல் ’ஞானதீபம்’ என்ற பெயரில் பத்து சுடர்களாக (பகுதிகளாக) வெளிவந்தது. 25 வருடங்களுக்குப் பின்னர் அதே தொகுப்பு பதினாறு சிறு பகுதிகளாகப் பிரிக்கப்பட்டு 1987 ஆம் ஆண்டில் வெளிவந்தது. பின்னர் 1997 இல், சுவாமி விவேகானந்தரைப் பற்றி இந்தியாவிலும் அமெரிக்காவிலும் நடைபெற்ற ஆராய்ச்சியில் கண்டுபிடிக்கப்பட்ட புதிய கடிதங்கள், சொற்பொழிவுகள், பத்திரிக்கைக் குறிப்புகள் சேர்க்கப்பட்டு, ஞானதீபத்தின் புதிய பதிப்பு பதினோரு சுடர்களாக வெளிவந்தது. ’ஞானதீபம்’ என்ற தலைப்பு "எழுந்திரு! விழித்திரு!" என்று மாற்றப்பட்டு 2006 ஆம் ஆண்டு புதிய பதிப்பாக வெளிவந்தது.

பகுதிகள்
--------

* **எழுந்திரு! விழித்திரு! பகுதி 1**

சிகாகோ சொற்பொழிவுகள், கர்மயோகம், பக்தியோகம்
* **எழுந்திரு! விழித்திரு! பகுதி 2**

ராஜயோகம், அருளுரை
* **எழுந்திரு! விழித்திரு! பகுதி 3**

ஞானயோகம்
* **எழுந்திரு! விழித்திரு! பகுதி 4**

வேதாந்தம், மதம்
* **எழுந்திரு! விழித்திரு! பகுதி 5**

கொழும்பு முதல் அல்மோரா வரை
* **எழுந்திரு! விழித்திரு! பகுதி 6**

உரையாடல்கள், பேட்டிகள்
* **எழுந்திரு! விழித்திரு! பகுதி 7**

உலக மதங்கrள், மத ஒப்புமை, ஸ்ரீராமகிருஷ்ணர்
* **எழுந்திரு! விழித்திரு! பகுதி 8**

இந்தியா, இந்தியப் பெண்கள், ஒப்புமை
* **எழுந்திரு! விழித்திரு! பகுதி 9**

கவிதைகள், கடிதங்கள்
* **எழுந்திரு! விழித்திரு! பகுதி 10**

துணுக்குகள், கடிதங்கள்
* **எழுந்திரு! விழித்திரு! பகுதி 11**

கடிதங்கள், பத்திரிக்கைக் குறிப்புகள்

வெளி இணைப்புகள்
---------------

* 
* தினமணி: வீரத் துறவியும் வீரக் கவிஞரும் :நல்லி குப்புசாமி செட்டியார்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-01-16 அன்று மூலம் பரணிடப்பட்டது. 2014-08-04 அன்று பார்க்கப்பட்டது.
2. ↑  'எழுந்திரு! விழித்திரு!'; பகுதி 1; பதிப்புரை
3. ↑  "காப்பகப்படுத்தப்பட்ட நகல்". 2014-08-21 அன்று மூலம் பரணிடப்பட்டது. 2014-08-04 அன்று பார்க்கப்பட்டது.
**போய்த்தா** என்று அழைக்கப்படும் பெரிய அளவிலான கப்பல்கள், பண்டைய கலிங்க நாட்டில் உருவாக்கப்பட்டிருந்தன. அன்றைய கலிங்க நாட்டின் பகுதிகளாக இருந்த ஒடிசாவும், மேற்கு வங்காளம். ஆந்திரப் பிரதேசம் ஆகிய மாநிலங்களின் சில பகுதிகளும் இருந்தன. அந்த நாட்டின் கடற்கரைப் பகுதிகளில் இத்தகைய பெரும் கப்பல்கள் பயன்படுத்தப்பட்டன. வணிகர்கள் இவற்றில் ஏறி தென்கிழக்காசியா வரை பயணித்தனர்.

கட்டுமானம்
----------

பழங்காலத்து போய்த்தா கப்பல்
இந்த கப்பல்களை கட்டுவதற்கான விதிகளும், முறையும் யுக்திகல்பதரு என்ற சமசுகிருதம் நூலில் எழுதப்பட்டிருந்தன. மரங்களை பயன்படுத்தி போஜராஜர் பல கப்பல்களை கட்டியதாக மாதளாபாஞ்சி குறிப்பிடுகிறது. சிலிகா ஏரிக்கு அருகில் உடைந்த மரத்துண்டுகளும், உடைந்த கருவிகளும் கிடைத்துள்ளன. இவற்றில் இருந்து கோளாபாய் என்ற இடம் கப்பல் கட்டும் மையமாக செயல்பட்டதை அறிய முடிகிறது.

பாலி யாத்திரை
-------------

முதன்மைக் கட்டுரை: பாலி யாத்திரை
இந்தோனேசியாவின் பாலிக்கு கடற்பயணம் மேற்கொண்ட கலிங்கத்து வணிகர்களை நினைவுகூரும் பண்டிகையே பாலி யாத்திரை. இந்நாளில் ஒரிய மக்களும், அவர்தம் குழந்தைகளும் மரம், பேப்பர் உள்ளிட்டவற்றில் செய்த பொம்மைக் கப்பல்களை செய்து நீரில் விடுவர். இந்த பொம்மை கப்பல்களில் விளக்கு ஏற்றப்பட்டிருக்கும்.

சான்றுகள்
---------

1. 1 2  Sushanta Ku. Patra & Dr. Benudhar Patra. "Archaeology and the maritime history of ancient Odisha" (PDF). *OHRJ, Vol. XLVII, No. 2*. 2010-11-16 அன்று பார்க்கப்பட்டது.
2. ↑  Kandarpa Patel. "Maritime relation of Kalinga with Sri Lanka" (PDF). *OHRJ, Vol. XLVII, No. 2*. 2010-11-17 அன்று பார்க்கப்பட்டது.
3. ↑   *Orissa Review*. Home Department, Government of Orissa. 1987. .
4. ↑  Nirakar Mahalik (September 2004). "Maritime Trade of Ancient Orissa" (PDF). *Orissa Review*. 2010-11-17 அன்று பார்க்கப்பட்டது.
5. ↑  "Bali Yatra". *Odisha Tourism*. 2011-07-21 அன்று மூலம் பரணிடப்பட்டது. 2010-11-16 அன்று பார்க்கப்பட்டது.

விக்கிமீடியா பொதுவகத்தில்,  
 ***போய்த்தா கப்பல்***   
என்பதின் ஊடகங்கள் உள்ளன.
**இராபர்ட் புருசு ஃபூட்** (*Robert Bruce Foote*, செப்டம்பர் 22, 1834 - டிசம்பர் 29, 1912) என்பவர் பிரித்தானிய நிலவியல் வல்லுனரும், தொல்பொருள் ஆய்வாளரும் ஆவார். "வரலாற்றுக்கு முற்பட்ட இந்தியா" பற்றிய ஆய்வுகளின் தந்தை எனப் போற்றப்படுகிறார். இந்தியாவின் தமிழ்நாட்டில் உள்ள அதிரம்பாக்கத்தில் நிலப்பொதியியல் மதிப்பீட்டுக்காகப் பல கற்காலத் தொல்லியல் ஆய்வுகளைச் செய்தவர்.

1863 ஆம் ஆண்டில் இவரது தொல்லியல் ஆய்வுகள் ஆரம்பமாயின, முதன் முதலாக பழைய கற்காலத்தைச் சேர்ந்த கற்கோடாரி ஒன்றை தமிழ்நாட்டில் சென்னைக்கருகில் பல்லாவரம் பகுதியில் கண்டுபிடித்தார். இக்கண்டுபிடிப்பின் பின்னர், இவர் வில்லியம் கிங் என்பவருடன் இணைந்து, தென்னிந்திய, மற்றும் மேற்கிந்தியாவில் இவ்வாறான பல பொருள்களைக் கண்டுபிடித்தார். 1884 ஆம் ஆண்டில் 3.5 கிமீ நீள பெலும் குகையைக் கண்டுபிடித்தார். இது இந்தியத் துணைக்கண்டத்தில் உள்ள இரண்டாவது நீளமான குகை ஆகும். ஃபூட் தனது 24வது அகவை தொடக்கம் மொத்தம் 33 ஆண்டுகள் நிலவியல் ஆய்வுகளை நடத்தினார்.

இராபர் ஃபூட் தனது இந்தியப் பங்களிப்புகளை நினைவுக் குறிப்புகளாக எழுதி 12 பாகங்களாக வெளியிட்டார். இந்திய நிலவியல் ஆய்வுக் கழகம் "Geological Features of the South Mahratta Country and Adjacent Districts" (மகாராட்டிரம், கருநாடகம், ஆந்திரப்பிரதேச மாநிலங்கள்) என்ற தலைப்பில் 1876 ஆம் ஆண்டில் வெளியிட்டது.

இதனையும் காண்க
--------------

* வில்லியம் கிங்
* மதராசியக் கலாச்சாரம்
* அதிரம்பாக்கம்

மேற்கோள்கள்
-----------

1. ↑  Prehistoric Antiquities and Personal Lives: The Untold Story of Robert Bruce Foote, Shanti Pappu, Man and Environment, XXXIII(1): 30-50 (2008)
2. ↑  "Congealed history". www.frontlineonnet.com. சனவரி 18 - 31, 2003.. பார்த்த நாள்: சூன் 28, 2012.
3. ↑  "Underground adventure in Belum caves". *டெக்கான் எரால்டு*. January 27, 2008. Archived from the original on ஜூன் 2, 2008. .

வெளி இணைப்புகள்
---------------

* Museum article which discusses Foote's contributions
* Indian prehistory  பரணிடப்பட்டது 2007-04-19 at the வந்தவழி இயந்திரம்
* An introduction to Indian prehistory பரணிடப்பட்டது 2005-02-13 at the வந்தவழி இயந்திரம்
* Article by the Prehistory Society
* Effect of Foote's work on modern archeological finds
**எழும்பூர் நீதிமன்ற வளாகம்** (*Egmore court complex*) இந்தியாவின் தமிழ்நாடு மாநிலத்திலுள்ள சென்னை நகரின் எழும்பூர் பகுதியில் நகராட்சி நீதித் துறை நடுவர் நீதிமன்றங்களுக்காக 1916 ஆம் ஆண்டில் ஆங்கிலேயர்களால் கட்டப்பட்டது.

நீதிமன்ற வளாகத்தில் தலைமை பெருநகர நீதித்துறை நடுவர் நீதிமன்றம் 1, கூடுதல் பெருநகர நீதித்துறை நடுவர் நீதிமன்றம் 1, பொருளாதார குற்றப்பிரிவு நீதிமன்றம் 2, துணை நீதிபதி நிலை நீதிமன்றங்கள் 2, குற்றவியல் நீதித்துறை நடுவர் நீதிமன்றம் 6, சென்னை மாநகராட்சி நீதிமன்றங்கள் (அல்லிக்குளம்) 2 மற்றும் நடமாடும் நீதிமன்றங்கள் 2 ஆகியவை இடம்பெற்றுள்ளன. 2015 ஆம் ஆண்டில், பொதுப்பணித் துறை நீதிமன்ற வளாகத்தின் மறுசீரமைப்புப் பணிகளை மேற்கொண்டது. ஆனால் செயல்முறை 2017 இல் மட்டுமே தொடங்கப்பட்டது, அதே ஆண்டில் முடிக்கவும் எதிர்பார்க்கப்பட்டது. புனரமைப்புக்கான தொழில்நுட்ப உதவி பாரம்பரிய கட்டமைப்புகளுக்கான பாதுகாப்பு மூலம் வழங்கப்பட்டது.

எதிர்பார்த்ததை விட அதிக சேதம் ஏற்பட்டதாகப் பொதுப்பணித் துறையினர் புகாரளித்ததால், காலக்கெடு 2018 வரை நீட்டிக்கப்பட்டது. நாடாளுமன்ற தேர்தலுக்கான மாதிரி நடத்தை விதிகள் காரணமாக, புதுப்பிக்கப்பட்ட பிறகு உடனடியாக நீதிமன்ற வளாகம் தொடங்கப்படவில்லை.

நீதிமன்ற வளாகம் இறுதியாக டிசம்பர் 2018 ஆம் ஆண்டு திசம்பர் மாதத்தில் திறக்கப்பட்டது. புதுப்பிக்கப்பட்ட காலத்தில், நீதிமன்றங்கள் அல்லி குளம் வளாகத்தில் செயல்பட்டன.

இவற்றையும் காண்க
----------------

* அமர்வு நீதிமன்றம்

மேற்கோள்கள்
-----------

1. ↑  "Inauguration of renovated heritage Egmore court delayed". *The Times of India* (ஆங்கிலம்). April 30, 2019. 2021-09-25 அன்று பார்க்கப்பட்டது.
2. ↑  "Egmore Court heritage building in Chennai lies idle". *The New Indian Express*. 2021-09-25 அன்று பார்க்கப்பட்டது.
3. ↑  "Egmore court building opened" (in en-IN). *The Hindu*. 2018-12-06. .
கணிதத்தில், **எழும் தொடர்பெருக்கம்** (*rising factorial*) என்பது x -லிருந்து தொடங்கி தொடர்ந்து வரும் அடுத்தடுத்த n எண் காரணிகளின் பெருக்குத் தொகையைக் குறிக்கும். இங்கு n ஒரு குறையிலா முழு எண்ணாக இருத்தல் வேண்டும். அதாவது,

{\displaystyle x^{(n)}=x(x+1)(x+2)\cdots (x+n-1).} ஆகும்.
இக்கட்டுரையில் எழும் தொடர்பெருக்கத்தைக் குறிக்க, *x*(*n*) என்ற குறியீடு பயன்படுத்தப்படுகிறது. எழும் தொடர் பெருக்கமானது *போக்கம்மர் சார்பு* அல்லது *போக்கம்மர் பல்லுறுப்புக்கோவை* அல்லது *ஏறும் தொடர்பெருக்கம்* எனவும் அழைக்கப்படுகிறது.

முதல் எழும் தொடர்பெருக்கங்கள் சில:

{\displaystyle x^{(0)}=1\,}

{\displaystyle x^{(1)}=x\,}

{\displaystyle x^{(2)}=x(x+1)=x^{2}+x\,}

{\displaystyle x^{(3)}=x(x+1)(x+2)=x^{3}+3x^{2}+2x\,}

{\displaystyle x^{(4)}=x(x+1)(x+2)(x+3)=x^{4}+6x^{3}+11x^{2}+6x\,}

பண்புகள்
--------

சாதாரண தொடர்பெருக்கத்தை எழும் தொடர்பெருக்கம் மூலமாக பின்வருமாறு எழுதலாம்:

{\displaystyle n!=1^{(n)}\,}
ஒரு ஈருறுப்புக் கெழுவை எழும் தொடர்பெருக்கத்தின் மூலம் எழுதலாம்.

{\displaystyle {\frac {x^{(n)}}{n!}}={x+n-1 \choose n}}
இதனால் ஈருறுப்புக் கெழுக்களுடைய பல முற்றொருமைகளில் எழும் தொடர்பெருக்கம் காணப்படுகிறது.

எழும் தொடர்பெருக்கத்தை வீழும் தொடர்பெருக்கத்தின் மூலம் பின்வருமாறு எழுதலாம்:

{\displaystyle x^{(n)}={(x+n-1)}\_{n}.}
இவ்விரண்டு தொடர்பெருக்கங்களுக்கு இடையேயுள்ள தொடர்பு:

{\displaystyle {(-x)}^{(n)}={(-1)}^{n}{(x)}\_{n}.}
ஒரு எழும் தொடர்பெருக்கம் எந்தவொரு வளையத்திலும் நன்கு வரையறுக்கப்படும் என்பதால், *x* -ஐ ஒரு கலப்பெண் (எதிர்ம முழுஎண்கள் உட்பட) அல்லது கலப்பெண் கெழுக்களுடைய பல்லுறுப்புக்கோவை அல்லது கலப்பெண் மதிப்புடைய சார்பு எனக் கொள்ளலாம்.

காமா சார்பை பயன்படுத்தி எழும் தொடர்பெருக்கத்தை *n* -ன் மெய்யெண் மதிப்புகளுக்கும் நீட்டிக்கலாம். இதற்கு *x* மற்றும் *x* + *n* இரண்டும் எதிர்ம முழு எண்களற்ற கலப்பெண்களாக இருக்க வேண்டும்.

{\displaystyle x^{(n)}={\frac {\Gamma (x+n)}{\Gamma (x)}},}

மாற்றுக் குறியீடு
-----------------

ரொனால்ட் எல். கிரஹாம், டோனால்ட் இர்வின் நுத் மற்றும் ஓரென் ஃப்டாஷினிக் ஆகியோர் எழுதிய கான்கிரீட் மேத்தமெட்டிக்ஸ் புத்தகத்தில் எழும் தொடர்பெருக்கத்திற்கு வேறொரு குறியீடு தரப்பட்டுள்ளது.

இதன்படி எழும் தொடர்பெருக்கம்:

{\displaystyle x^{\overline {m}}=\overbrace {x(x+1)\ldots (x+m-1)} ^{m~\mathrm {factors} }\qquad {\mbox{for integer }}m\geq 0,}
மற்றுமொரு குறியீடு: (*x*)+*n*.

இவற்றையும் பார்க்க
------------------

* வீழும் தொடர்பெருக்கம்

குறிப்பு
--------

1. ↑  Steffensen, J. F. *Interpolation* (2nd ed.), Dover Publications, p. 8, ISBN 0-486-45009-0 (A reprint of the 1950 edition by Chelsea Publishing Co.)
2. ↑  Ronald L. Graham, Donald E. Knuth, Oren Patashnik (1988) *Concrete Mathematics*, Addison-Wesley, Reading MA. ISBN 0-201-14236-8, pp. 47,48
3. ↑  Knuth, Donald E. (1992), "Two notes on notation", *American Mathematical Monthly*, **99** (5): 403–422, arXiv:math/9205211, doi:10.2307/2325085, JSTOR 2325085. The remark about the Pochhammer symbol is on page 414.

மேற்கோள்கள்
-----------

* Olver, Peter J. (1999), *Classical Invariant Theory*, Cambridge University Press, ISBN 0-521-55821-2.

வெளி இணைப்புகள்
---------------

* Weisstein, Eric W. "Pochhammer Symbol", *MathWorld*.
* Elementary Proofs பரணிடப்பட்டது 2016-02-14 at the வந்தவழி இயந்திரம்
**சீனா - ஆங்காங் கடல் பாலம்** (Hong Kong–Zhuhai–Macau Bridge) என்பது சீனாவின் குவாங்டாங் மாகாணத்தில் உள்ள நகரான சூகாய் உடன் மக்கள் சீனக் குடியரசின் சிறப்பு நிர்வாகப் பகுதிகளான மக்காவு மற்றும் ஆங்காங் ஆகிய இரு நகரங்களையும் இணைக்கும் பாலமாகும். சூகாய், மக்காவு மற்றும் ஆங்காங் ஆகிய மூன்று நகரங்களுமே பியர்ல் ஆற்றங்கரைச் சமவெளியில் அமைந்துள்ள நகரங்களாகும். இப்பாலம் 2018 ஆம் ஆண்டு அக்டோபர் 23 ஆம் நாள் திறந்து வைக்கப்பட்டுள்ளது. [1] இந்தப் பாலம் சற்றேறக்குறைய 55 கிலோமீட்டர் நீளம் உடையதாகும். இந்தப் பாலம் 6.7 கிலோமீட்டர் அளவுக்கு சுரங்க வழிப்பாதையையும் தன்னுள்ளே கொண்டுள்ளது.[2]இந்த பாலத்தைக் கட்ட 1.48 இலட்சம் கோடி ரூபாய் செலவழிக்கப்பட்டுள்ளது. இப்பாலம் 6.8 கோடி மக்களுக்கு பயனளிக்கும் வகையிலும், சீனா - ஆங்காங் இடையேயான பயண நேரத்தைக் குறைக்கும் வகையிலும் அமைந்துள்ளது.

உருவாக்கம்
----------

1980 களில் ஹோப்வெல் ஹோல்டிங்சு நிறுவனத்தின் அந்நாளைய நிர்வாக இயக்குநர் கோர்டன் வு இந்தப் பாலத்திற்கான திட்டத்தை முன் வைத்தார்.[3] இப்பாலத்தின் கட்டுமானம் கடந்த 9 ஆண்டுகளாக நடந்து வந்துள்ளது. சீனத் தரப்பிலிருந்து 2009 டிசம்பர் 15 ஆம் நாளில் இதற்கான கட்டுமானப் பணிகள் தொடங்கப்பட்டுள்ளன.[4] இத்திட்டத்தின் ஆங்காங் பகுதி கட்டுமானம் டிசம்பர் 2011 இல் தொடங்கியுள்ளது.

மேற்கோள்கள்
-----------

1. ↑
2. ↑
3. ↑  Tsang, Denise (2018-10-23). "Tycoon’s 35-year dream finally realised as mega bridge opens". *South China Morning Post*. .
4. ↑
*ஹெராக்கிள்ஸ் மற்றும் எரிமந்தியன் பன்றி*, பிரான்சிஸ்கோ டி சுர்பாரன் வரைந்தது, 1634 (டெல் பிராடோ அருங்காட்சியகம்)
**எரிமாந்தியன் பன்றி** (*Erymanthian Boar*, கிரேக்கம் : ὁ Ἐρυμάνθιος κάπρος; இலத்தீன் : *Erymanthius aper)* என்பது கிரேக்கத் தொன்மவியலில் கூறப்படும் ஒரு காட்டுப் பன்றி ஆகும். இது "மயிரடர்ந்த"  "கட்டுக்கடங்காத"  "மிகவும் எடை "கொண்ட "பன்றி"யாகும்.  "மேலும் இதன் தாடைகளில் நுரையைக் கொண்டது ".இது "எரிமந்தஸின் பரந்த சதுப்பு நிலத்திற்கு" அருகிலுள்ள. "லம்பீயாவின் க்ளென்சில்" வாழ்ந்தது.  இது எரிமாந்தஸ் மலையடிவாரத்திலிருந்த நிலங்களில் கிழங்குகளையும், வேர்களையும், விதைகளையும், கொட்டைகளையும் தோண்டித் தின்று வந்ததுடன், கழனிகளையும் பாழாக்கிவந்தது. 

எரக்குலிசின் நான்காவது பணியானது இந்த எரிமந்தியன் பன்றியை உயிருடன் மைசீனாவிலுள்ள யூரிஸ்டீயசிடம் கொண்டுவருவதாகும்.  பன்றியைப் பிடிக்க வந்த, எர்குலிஸ் முதலில் "பன்றியை கூச்சல் போட்டபடி துரத்தினார்"  அதன் மூலம் அதை "ஒரு குறிப்பிட்ட புதரிலிருந்து" திசைதிருப்பினார். ஒடியோடி "முற்றிலும் சோர்ந்துபோன விலங்கை பனிநிறைந்த ஆழமான குழியில் விழுதாறு செய்தார்." பின்னர் "குழியில் அகப்பட்ட", அதை சங்கிலிகளால் பிணைத்து, தன் வலையினுள் தள்ளி",  வலையைத் தன் இடது தோள்மீது துக்கிப் போட்டுக் கொண்டு கிளம்பிவிட்டார், "காயத்திலிருந்து வழிந்த இரத்தத்தால் முதுகில் கறை படிந்த அவர்" அதை "மைசீனியர்களின் கூட்டத்தின் நுழைவாயிலில்" கீழே எறிந்தார், இதனால் தனது நான்காவது பணியை முடித்தார். "மன்னர் [யூரிஸ்டியஸ்] எர்குலிஸ் தன் தோளில் பன்றியை சுமந்து வருதைக் கண்டதும், பயந்துபோய் தனக்காக அமைத்திருந்த பித்தளை அறைக்குள் புகுந்து, கதவைத் தாழிட்டுக் கொண்டார்."

குறிப்புகள்
-----------

1. ↑  "Hercules Furens 228 ff.". *Seneca's Tragedies*. **1**. London; New York: William Heinemann; G. R Putnam's Sons.. 1917. பக். 21. ark:/13960/t71v5s15x.
2. ↑  "The Fall of Troy, Book VI. 220 ff.". *Quintus Smyrnaeus The Fall Of Troy*. London; Cambridge, Massachusetts: William Heinemann Ltd; Harvard University Press. 1984. பக். 271. ark:/13960/t2m61f62d.
3. ↑  "The Heroides 9. 87 ff". *Ovid Heroides And Amores*. London; New York: William Heinemann; The Macmillan Co.. 1914. பக். 115. ark:/13960/t76t0t11q.
4. 1 2  "The Argonautica. Book 1 67-111". *"The Argonautica" of Apollonius Rhodius*. London: George Bell And Sons, York Street, Covent Garden.. 1889. பக். 8. ark:/13960/t03x8577n. .
5. ↑  "The Library 2. 5. 3-4". *Apollodorus the Library*. **1**. New York: G. P. Putnam's Sons. 1921. பக். 191 with the Scholiast. ark:/13960/t00012x9f..
6. ↑  "Thebaid, VIII. 731-760. 746 ff.". *Statius*. London ; New York: William Heinemann Ltd.; G. P. Putnam's Sons. 1928. பக். 249. ark:/13960/t19k4m13k. .
7. ↑  "Book 4. 12. 1-2". *Diodorus of Sicily*. London; Cambridge, Massachusetts: William Heinemann Ltd; Harvard University Press. 1967. பக். 381. ark:/13960/t7qn6bw6r. .